
Къэбэрдей-Балъкъэр Республикэм Экономикэ, жылагъуэ шынагъуэншагъэмкIэ и советым и Секретарым и IуэхукIэ
Къэбэрдей-Балъкъэр Республикэм и Iэтащхьэм и Указ
1. Къэбэрдей-Балъкъэр Республикэм Экономикэ, жылагъуэ шынагъуэншагъэмкIэ и советым и Секретару Тату Къазбэч Борис и къуэр гъэувын, ар зыпэрыт къулыкъур щхьэщыхауэ.
2. Мы Указым къару егъуэт абы Iэ щыщIэздза махуэм щегъэжьауэ.
Къэбэрдей-Балъкъэр Республикэм и
Iэтащхьэ КIУЭКIУЭ Юрий
Налшык къалэ
2017 гъэм мэлыжьыхьым и 17-м
№60-УГ
КъБР-м и Iэтащхьэм и унафэкIэ Къэбэрдей-Балъкъэр Республикэм Экономикэ, жылагъуэ шынагъуэншагъэмкIэ и советым и Секретару игъэуващ Тату Къазбэч Борис и къуэр
А IэнатIэм нэхъапэм щылэжьа Емкъуж Алик и къулыкъур щхьэщахащ, ар пенсэм зэрыкIуэм къыхэкIыу.
Тату Къазбэч Борис и къуэр 1958 гъэм Майскэ къалэм къыщалъхуащ.
СССР-м и МВД-м и школ нэхъыщхьэр къиухащ.
Лэжьэн щIидзащ 1984 гъэм. Къэрал кIуэцI IуэхухэмкIэ органхэм къулыкъу зэхуэмыдэхэр щрихьэкIащ.
2005 гъэм къыщыщIэдзауэ 2010 гъэ пщIондэ Урысейм и МВД-м оперативнэ-къэлъыхъуэныгъэ IуэхухэмкIэ и бюром и унафэщIым и къуэдзэщ, Урысей МВД-м экстремизмэм пэщIэтынымкIэ и Департаментым и управленэм и унафэщIым и къуэдзэщ.
2010 — 2017 гъэхэм — министрым и къуэдзэ — КъБР-м щыIэ МВД-м и полицэм и унафэщI къулыкъум пэрытащ.
ЛIыхъужьыгъэм и ордену тIу, «Хэкум и пащхьэм щиIэ фIыщIэм папщIэ» орденым и етIуанэ нагъыщэм и медаль, Къэбэрдей-Балъкъэр Республикэм и ЩIыхь тхылъыр къыхуагъэфэщащ. Экономикэ щIэныгъэхэм я кандидатщ.
КъБР-м и Iэтащхьэмрэ Правительствэмрэ я пресс-IуэхущIапIэ.
